ઑક્ટોબર મહિનામાં તમે થાઇલૅન્ડના ફુકેત ટાપુ પર ફરવા ગયા હો તો તમને સફેદ બૅગી પૅન્ટ અને શર્ટમાં ફરતા ઘણા લોકો દેખાય. ખાસ તો તમારું ધ્યાન ખેંચે તેમના ચહેરા પર કરેલી પાટાપિંડી. જો તમને વેજિટેરિયન ફેસ્ટિવલ વિશે કશી જ ખબર ન હોય તો આશ્ચર્ય થયા વિના રહે નહીં કે એક જ ગામમાં આટલાબધા લોકોને એકસાથે ચહેરા પર આટલીબધી ઈજા કેમ થયેલી છે! અને આગલા દિવસે તે લોકોએ પોતાના શરીરની જે વલે કરી હોય એની તો તમને કલ્પના જ ક્યાંથી આવે?